1990 ల చివరి నుండి బోధన, అభ్యాసం కోసం కంప్యూటరు టెక్నాలజీని ఉపయోగించడం మీద ఘనా దృష్టిని ఆకర్షించడం ప్రారంభించింది. ఘనా విద్యా విధానంలో సమాచార సాంకేతిక పరిజ్ఞాన బోధన, అభ్యాసానికి సమాచార సాంకేతిక పరిజ్ఞానాన్ని ఉపయోగించడం అవసరం. విద్య, సమాచార సాంకేతిక బోధనలో విద్యా మంత్రిత్వ శాఖ (ఎం.ఒ.ఇ) సంస్థలకు మద్దతు ఇస్తుంది. మెజారిటీ సెకండరీ, ఘనాలోని కొన్ని ప్రాథమిక, అత్యధిక మాధ్యమిక పాఠశాలలు కంప్యూటరు ప్రయోగశాలలను కలిగి ఉన్నాయి.

ఘనా ప్రభుత్వం పశ్చిమ ఆఫ్రికా సమాచార సాంకేతిక కేంద్రంగా మారాలనే ఘనా ఉద్దేశం సైబరు నేర చట్టాలను రూపొందించడానికి, సైబరు భద్రతా పద్ధతులను పెంచడానికి దారితీసింది. 2008 లో ఈ లక్ష్యం మీద పనిచేస్తూ ఘనా ఎలక్ట్రానికు కమ్యూనికేషన్సు చట్టం, ఎలక్ట్రానికు లావాదేవీల చట్టాన్ని ఆమోదించింది. ఇది సమాచార సాంకేతిక పరిజ్ఞానాన్ని నియంత్రించడానికి చట్టపరమైన చట్రాన్ని ఏర్పాటు చేసింది. 2011 నవంబరులో కమ్యూనికేషన్సు అండు టెక్నాలజీ డిప్యూటీ మినిస్టరు సైబర్ నేరాలను ఎదుర్కోవటానికి, క్లిష్టమైన మౌలిక సదుపాయాలను భద్రపరచడానికి ఉద్దేశించిన జాతీయ సైబరు భద్రతా వ్యూహాన్ని అభివృద్ధి చేస్తున్నట్లు ప్రకటించారు.

2012 జూన్ లో నేషనలు ఇన్ఫర్మేషను టెక్నాలజీ ఏజెన్సీ (నిటా) అంతర్గత, బాహ్య సైబరు టాకులకు ప్రభుత్వ ప్రతిస్పందనను సమన్వయం చేయడానికి రూపొందించిన జాతీయ కంప్యూటరు అత్యవసర ప్రతిస్పందన బృందం "వ్యూహాన్ని" ప్రకటించింది. సైబర్‌స్పేసు బెదిరింపులపై సమన్వయం, సమాచార భాగస్వామ్యాన్ని మెరుగుపరచడానికి ఏజెన్సీ ప్రతి మునిసిపలు, మెట్రోపాలిటను, జిల్లా అసెంబ్లీకి కంప్యూటరు అత్యవసర ప్రతిస్పందన బృందాలను ఏర్పాటు చేసింది. సైబరు వార్ఫేరు, సైబరు టెర్రరిజం, సైబరు క్రైం, ఇంటర్నెటు నేరాలలో ఘనా ఖండాంతర ఆఫ్రికాలో 2 వ స్థానంలో ప్రపంచవ్యాప్తంగా 7 వ స్థానంలో ఉంది.

సైబరునెటీక్సు , సైబరువారుఫేరు
విద్య
ఆరోగ్యం , బయోటెక్నాలజీ
విశ్వవిద్యాలయం